Parka neteweyî ya Yosemiteyê

Parka neteweyî ya Yosemiteyê parkek neteweyî ya Dewletên Yekbûyî ya li Kalîforniyayê ye. Li başûrê rojhilat Daristana Neteweyî ya Sierrayê û li bakurê rojavayê parkê Daristana Neteweyî ya Stanislausê cih digrin. Park ji aliyê Karûbarê Parkên Neteweyî ve tê birêvebirin û bi qada 759.620 hektar rûber di nav sinorê çar navçeyan cih digire ku navenda wan li bajarên Tuolumne û Mariposa ye. Park ji bakur berbi rojhilat ve heya Monoyê û li aliyê başûr ve jî heya Maderayê dirêj dibe.

Yosemite di sala 1984an de wekê Kelepûra Cîhanê hate destnîşankirin ku Yosemite ji ber zinarên xwe yên granît, şîpên xwe, robarên zelal, darên sekoyên bilind, gol, çiya, mêrg, qeşa û bi cihêrengiya xwe ya biyolojîkî di qada navneteweyî de hatiye nas kirin. Ji sedî 95ê qada parkê wekê qada jiyana kovî hatiye diyarkirin.

 Erdnîgarî 
Parka neteweyî ya Yosemiteyê li parkeke li navenda Sierra Nevada ye. Sê deverên çolî yên li kêleka Parka neteweyî ne. Li başûrê rojhilat Deşta Ansel Adamsê, li bakurê rojhilat Deşta Hooverê û li aliyê bakur jî Deşta Wildernessê cih digirin.

Qada Yosemiteyê 3.080 km² ye ku bi hezaran gol û hewz li parkê cih digirim. 2.600 kîlomêtre çem, 1.300 kîlomêtre rêyên meşê û 560 kîlomêtre jî rê hene.

Her du çemên Merced û Tuolumne, ji nav sinorên Parka neteweyî ya Yosemiteyê de dest pê dikin û ber bi rojava ve di nav zozanên Sierra re diherikin Geliyê Navendî ya Kalîforniyayê.

 Wêne 

 Çavkanî 

Kategorî:Kelepûra Cîhanê li DYAyê
Kategorî:Parkên neteweyî yên cîhanê